บลจ.กสิกรไทย ชวนนักลงทุนเข้าซื้อ LTF/RMFชูกองทุนเด่น K20SLTF – KDLTF – KMSRMF
บลจ.กสิกรไทย ชวนนักลงทุนเข้าซื้อ LTF/RMF ในช่วงนี้ พร้อมชูกองทุนเด่น K20SLTF - KDLTF - KMSRMF
1 ส.ค. 2559

นางสาวธิดาศิริ ศรีสมิต รองกรรมการผู้จัดการ บริษัทหลักทรัพย์จัดการกองทุน กสิกรไทย จำกัด หรือ บลจ.กสิกรไทย เปิดเผยว่า บลจ.กสิกรไทย ขอแนะนำสำหรับผู้ลงทุนที่ต้องการจะเข้าลงทุนในกองทุน LTF และ RMF ในช่วงนี้ ว่าสามารถทยอยเข้าซื้อกองทุน LTF และ RMF ที่มีนโยบายลงทุนในหุ้นไทยเพิ่มเติมได้ เพื่อสร้างโอกาสรับผลตอบแทนที่ดีในระยะยาว พร้อมทั้งการได้รับสิทธิประโยชน์ทางภาษี ซึ่งบลจ.กสิกรไทยมีกองทุน LTF/RMF หลากหลายนโยบายครอบคลุมทุกความต้องการของผู้ลงทุน
โดยกองทุนที่แนะนำและมีผลการดำเนินงานที่น่าสนใจ ได้แก่ กองทุนเปิดเค 20 ซีเล็คท์หุ้นระยะยาวปันผล (K20SLTF) ซึ่งมีนโยบายเน้นลงทุนในหุ้นเด่นที่มีศักยภาพสูง ไม่เกิน 20 ตัว, กองทุนเปิดเค หุ้นระยะยาวปันผล (KDLTF) ซึ่งมีนโยบายเน้นลงทุนในหุ้นขนาดใหญ่ที่มีปัจจัยพื้นฐานดี และกองทุนเปิดเค Mid Small Cap หุ้นทุนเพื่อการเลี้ยงชีพ (KMSRMF) ซึ่งมีนโยบายลงทุนในหุ้นขนาดกลางและขนาดเล็กที่มีแนวโน้มในการเติบโตสูง
ส่วนผลการดำเนินงานย้อนหลัง ณ วันที่ 26 กรกฎาคม 2559 กองทุน K20SLTF ให้ผลตอบแทนย้อนหลัง 6 เดือน อยู่ที่ 14.45% และย้อนหลัง1 ปี อยู่ที่ 17.52% ด้านกองทุน KDLTF ให้ผลตอบแทนย้อนหลัง 6 เดือน อยู่ที่ 18.95% และกองทุน KMSRMF ซึ่งเพิ่งจัดตั้งกองทุนเมื่อวันที่ 30 กันยายนปีที่ผ่านมา กองทุนให้ผลตอบแทนย้อนหลัง 6 เดือน อยู่ที่ 19.32% และตั้งแต่จัดตั้งกองทุนให้ผลตอบแทนอยู่ที่ 23.83% เมื่อเทียบกับ SET Index ที่ให้ผลตอบแทนอยู่ที่ 11.56%